ཡུན་རིང་སེམས་དབུས་ནས་གུས་བཀུར་དང་ཡིད་སྨོན་ཞུ་ཡུལ་གྱི་ཕོ་རྒོད་ཌོལ་ཀུན་ཨི་སཱ་མཆོག་མདང་དགོང་དངོས་སུ་མཇལ་བས།འཐབ་རྩོད་ཐད་སེམས་ནང་བཤད་དགོས་པ་མང་པོ་ཞིག་བཤད་ཆོག་པའི་སེམས་ཐག་ཉེ་པོ་དང་།འདྲེས་ཆེ་བའི་གྲོགས་པོ་ལྟ་བུའི་མཛའ་སེམས་འགོག་མེད་དུ་བྱུང་བ་ནི།དགྲ་བོ་གཅིག་པ་དང་།ཕུགས་འདུན་གཅིག་པ།མདོར་ན་ལས་དབང་གཅིག་པའི་འགན་འཁྲི་ཞིག་གིས་མཉམ་དུ་བཅིངས་བས་ཡིན་ངེས་ལ།དེ་བས་ཀྱང་ཁོང་གིས་འགན་འཁྲིའི་དོན་དུ་མི་ལོ་བཅུ་ཕྲག་དུ་མར་འཐབ་རྩོད་གནང་བའི་གཟི་བརྗིད་ཀྱི་ཤུལ་ལམ་དང།དགྲ་གཉེན་ངོས་འཛིན་གྱི་འདུ་ཤེས་བརྟན་པོས་དཀའ་ཉེན་ཁྲོད་ནས་འཐབ་རྩོད་ལས་མ་གཡོལ་བར།ལངས་ཕྱོགས་བརྟན་པོས་མུ་མཐུད་སོ་སོའི་མེས་རྒྱལ་སླར་གསོའི་དོན་ཆེན་འབད་བཞིན་པའི་ཁོང་གི་བྱ་སྤྱོད་དེས་ང་ཁོང་གི་ཐག་ཉེ་རུ་བཀུག་པ་ལོས་ཡིན།